EkBass/fiwiki-20250220-pages-articles huggingface dataset:
Asato Miyagawa

Asato Miyagawa (s. 24. helmikuuta 1998) on japanilainen jalkapalloilija. Hän on pelipaikaltaan puolustaja ja keskikenttäpelaaja. Hän edustaa seuratasolla Nippon TV Belezaa. Miyagawa voitti alle 17-vuotiaiden maailmanmestaruuden vuonna 2014 ja alle 20-vuotiaiden maailmanmestaruuden vuonna 2018 sekä saavutti alle 20-vuotiaissa MM-pronssia vuonna 2016. Hän pelasi Japanin naisten maajoukkueessa ensimmäisen kerran vuonna 2019. Hän on pelannut viisi maaottelua. Miyagawa kuului Japanin joukkueeseen MM-kilpailuissa 2019 mutta ei päässyt turnauksessa pelaamaan. == Lähteet == Luokka:Japanilaiset jalkapalloilijat Luokka:Vuonna 1998 syntyneet Luokka:Elävät henkilöt
Dasabuviiri

Dasabuviiri (C26H27SN3O5) on aromaattinen orgaaninen yhdiste. Yhdistettä käytetään lääketieteessä hepatiitti C-infektioiden hoitamiseen yhdessä muiden viruslääkkeiden kanssa. Dasabuviiri kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Dasabuviiri sitoutuu hepatiittiviruksen RNA-polymeraaseihin kuuluvaan entsyymiin NS5B. Sitoutuessaan yhdiste inhiboi entsyymin, jolloin virukset eivät kykene enää jakautumaan. Dasabuviiri on tehokas viruksen genotyyppiä HCV-1 vastaan. Dasabuviiri annostellaan suun kautta tablettina. Lääkeainetta käytetään yhdistelmänä ombitasviirin ja paritapreviirin kanssa ja hoitoon voidaan yhdistää myös ritonaviiri. Yhdistelmän teho on erittäin hyvä useimmilla potilailla.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016. Dasabuviiri hyväksyttiin Yhdysvalloissa markkinoille vuonna 2014. ==Haittavaikutukset== Dasabuviirin, ombitasviirin, paritapreviirin ja ritonaviirin yhdistelmä on useimmiten hyvin siedetty. Mahdollisia haittavaikutuksia ovat unettomuus, väsymys, pääkipu, huonovointisuus, ripuli ja ihottuma. ==Lähteet== Luokka:Viruslääkkeet Luokka:WHO:n tärkeimmät lääkkeet
Valkealan jäähalli

Valkealan jäähalli on Valkealan kirkonkylällä, Kouvolassa sijaitseva jäähalli. Halli on rakennettu vuonna 1993, ja se on II-divisioonassa pelaavan Valkealan Kiekon kotihalli. Jäähallissa on katsomot yhdessä sivussa ja kahvio yläkerrassa. Hallissa toimii ValKin lisäksi muun muassa KooKoo sekä taitoluisteluseurat Kouvolan taitoluistelu ja KooKoo Jäätaiturit. Jäähalli sijaitsee Valkealan urheilukeskuksessa, Harjunmäen kupeessa. Jäähallin omistaa nykyisin Kouvolan kaupunki, mutta halli rakennettiin alun perin talkoovoimin Valkealan kiekon omistukseen ja myöhemmin Valkealan kunta osti rakennuksen itselleen. Valkeala liittyi uuteen Kouvolaan vuonna 2009. Luokka:Valkeala Luokka:Suomen jäähallit Luokka:Kouvolan urheilupaikat
Offset (tietotekniikka)

Offset (, siirros) tarkoittaa tietotekniikassa tietoelementin sijaintia tai siirtymää kokonaislukuna ilmaistuna. Esimerkiksi merkkijonossa `abcdef` neljäs kirjain `d` on offsetillä kolme lähtien kirjaimesta `a`. Ohjelmointikielissä kuten assemblyssä offsetillä kerrotaan osoitepaikkoja perusosoitteesta, jonka mukaan saadaan absoluuttinen osoite. Tässä tarkoituksessa osoiteyksikkö on yleensä 8-bitin tavu ja offsetistä käytetään termiä suhteellinen osoite. Laskentakaava on muotoa: absoluuttinen osoite = perusosoite + offset; == Kirjallisuutta == * Harris, David Money & Harris, Sarah L.: Digital Design and Computer Architecture, Morgan Kaufmann, 2013, Luokka:Tietotekniikka Luokka:Tietojenkäsittelytiede Luokka:Englanninkieliset sanat ja sanonnat
Valkealatalo

Valkealatalo on Valkealan kirkonkylällä, Kouvolassa sijaitseva monitoimitalo, johon kuuluu uimahalli, liikuntahalli, painisali, kuntosali, kahvio ja nuorisotila. Valkealatalo on rakennettu vuonna 1991. Talvisin uimahallista pääsee Likolammen rantaan avantoon ja rantasaunaan. Uimahallissa on 25 metrin 5-ratainen iso allas ja pieni lasten allas. Altaiden syvyydet on syvissä päissä 1,8 ja 0,9 metriä sekä matalissa päissä 1,2 ja 0,4 metriä. Ison altaan yhteydessä on myös porealue painesuihkuineen, ja pesutiloissa on miehille ja naisille yhteinen höyrysauna.Kouvola – Valkealatalon uimahalli Liikuntasalin korkeus on 11 metriä, ja sen seinien mitat on 36 ja 22 metriä. Salin voi jakaa kolmeen osaan.Kouvola – Liikuntahallit Salissa pidetään kaikki Kirkonkylän koulun, Valkealan yläkoulun ja Valkealan lukion liikuntatunnit, sillä kouluissa ei ole omia liikuntasaleja. ==Lähteet== Luokka:Valkeala Luokka:Kouvolan urheilupaikat
Yūka Momiki

Yūka Momiki (, s. 9. huhtikuuta 1996) on japanilainen jalkapalloilija. Hän on pelipaikaltaan keskikenttäpelaaja. Hän edustaa seuratasolla Nippon TV Belezaa. Momiki pelasi alle 17-vuotiaiden MM-kilpailuissa vuonna 2012 ja alle 20-vuotiaiden MM-kilpailuissa vuonna 2016, ja jälkimmäisissä Japani saavutti pronssia. Hän pelasi Japanin naisten maajoukkueessa ensimmäisen kerran vuonna 2017. Hän on pelannut 26 maaottelua ja tehnyt niissä kahdeksan maalia. MM- kilpailuissa 2019 Momiki pääsi vaihtopelaajana kentälle neljännesvälieräottelussa Alankomaita vastaan. == Lähteet == Luokka:Japanilaiset jalkapalloilijat Luokka:Vuonna 1996 syntyneet Luokka:Elävät henkilöt
Nuoramoisen alue

Nuoramoisen alue (vesistöaluetunnus 14.81) on Sysmän reitin valuma-alueessa sijaitseva toisen jakovaiheen alue, jonka pinta-ala on 314,86 neliökilometriä. Alueen järvisyys on 12,35 %. Vesistön alueen alarajana on Päijänne, jonka yläpuolisen valuma-alueen pinta-ala on 1 830,77 neliökilometriä ja sen järvisyys on 22,8 %. Reitin vedet laskevat seuraavaksi Päijänteen alueeseen (14.22). Kolmannen jakovaiheen alueita ovat seuraavat viisi aluetta tai valuma-aluetta : * Nuoramoisjärven alue (14.811) * Joutsjärven–Tainionvirran alue (14.812) * Vähäjoen valuma-alue (14.813) * Kilpilammen valuma-alue (14.814) * Kahuspuron valuma-alue (14.815) == Lähteet == === Viitteet === *
Jääsjärven alue

Jääsjärven alue (vesistöaluetunnus 14.82) on Sysmän reitin valuma-alueessa sijaitseva toisen jakovaiheen alue, jonka pinta-ala on 332,01 neliökilometriä. Alueen järvisyys on 28,41 %. Vesistön alueen alarajana on Jääsjärven luusua, jonka yläpuolisen valuma-alueen pinta-ala on 1 420,81 neliökilometriä ja sen järvisyys on 25,96 %. Reitin vedet laskevat seuraavaksi Nuoramoisen alueeseen (14.81). Kolmannen jakovaiheen alueita ovat seuraavat viisi aluetta tai valuma-aluetta : * Jääsjärven lähialue (14.821) * Laitjärven valuma-alue (14.822) * Suojoen valuma-alue (14.823) * Vehkalammen valuma-alue (14.824) * Vaimolammen valuma-alue (14.825) == Lähteet == *
Rautaveden alue (Sysmän reitti)

Rautaveden alue (vesistöaluetunnus 14.83) on Sysmän reitin valuma-alueessa sijaitseva toisen jakovaiheen alue, jonka pinta-ala on 463,08 neliökilometriä. Alueen järvisyys on 16,77 %. Vesistön alueen alarajana on Jääsjärvi, jonka yläpuolisen valuma-alueen pinta-ala on 1 088,8 neliökilometriä ja sen järvisyys on 25,22 %. Reitin vedet laskevat seuraavaksi Jääsjärven alueeseen (14.82). Kolmannen jakovaiheen alueita ovat seuraavat kahdeksan aluetta tai valuma-aluetta : * Rautaveden lähialue (14.831) * Kattilapuron valuma-alue (14.832) * Sääksjärven valuma-alue (14.833) * Mertjoen valuma-alue (14.834) * Iso-Paljon valuma-alue (14.835) * Ventalanjoen valuma-alue (14.836) * Erkinjoen valuma-alue (14.837) * Kostamonjoen valuma-alue (14.838) == Lähteet == *
Ala-Suonteen alue

Ala-Suonteen alue (vesistöaluetunnus 14.84) on Sysmän reitin valuma-alueessa sijaitseva toisen jakovaiheen alue, jonka pinta-ala on 313,75 neliökilometriä. Alueen järvisyys on 24,59 %. Vesistön alueen alarajana on Viherinkoski, jonka yläpuolisen valuma-alueen pinta-ala on 625,72 neliökilometriä ja sen järvisyys on 31,46 %. Reitin vedet laskevat seuraavaksi Rautaveden alueeseen (14.83). Kolmannen jakovaiheen alueita ovat seuraavat seitsemän aluetta tai valuma- aluetta : * Ala-Suonteen lähialue (14.841) * Sunkinjoen valuma-alue (14.842) * Sahijoen valuma-alue (14.843) * Vallasjoen valuma-alue (14.844) * Heinäsuonojan valuma-alue (14.845) * Käläjoen–Pirttijoen valuma-alue (14.846) * Kolisevanojan valuma-alue (14.847) == Lähteet == === Viitteet === *
Ylä-Suonteen valuma-alue

Ylä-Suonteen valuma-alue (vesistöaluetunnus 14.85) on Sysmän reitin valuma- alueessa sijaitseva toisen jakovaiheen valuma-alue, jonka pinta-ala on 311,97 neliökilometriä. Alueen järvisyys on 38,38 %. Vesistön valuma-alueen alarajana on Ollinsalmi, jossa reitin vedet tulevat seuraavaksi Ala-Suonteen alueelle (14.84). Kolmannen jakovaiheen alueita ovat seuraavat kuusi aluetta tai valuma-aluetta : * Ylä-Suonteen lähialue (14.851) * Karttuulammen valuma-alue (14.852) * Salasjoen valuma-alue (14.853) * Sahinojan valuma-alue (14.854) * Haukilammen–Taikinaojan valuma-alue (14.855) * Kutemin valuma-alue (14.856) == Lähteet == === Viitteet === *
Uurajärven valuma-alue

Uurajärven valuma-alue (vesistöaluetunnus 14.86) on Sysmän reitin valuma- alueessa sijaitseva toisen jakovaiheen valuma-alue, jonka pinta-ala on 95,1 neliökilometriä. Alueen järvisyys on 10,17 %. Vesistön valuma-alueen alarajana on Enovesi, jossa reitin vedet tulevat seuraavaksi Nuoramoisen alueelle (14.81). Kolmannen jakovaiheen alueita ovat seuraavat kolme aluetta tai valuma-aluetta : * Kalhonjoen alue (14.861) * Sääksjärven alue (14.862) * Uurajärven–Onkijärven valuma-alue (14.863) == Lähteet == === Viitteet === *
Narumi Miura

Narumi Miura (s. 3. heinäkuuta 1997) on japanilainen jalkapalloilija. Hän on pelipaikaltaan keskikenttäpelaaja. Hän edustaa seuratasolla Nippon TV Belezaa. Miura saavutti alle 20-vuotiaiden MM-kilpailuissa pronssia vuonna 2016. Hän pelasi Japanin naisten maajoukkueessa ensimmäisen kerran kesällä 2018. Hän on pelannut 13 maaottelua. Miura pelasi MM-kilpailuissa 2019 avauskokoonpanossa kolmessa ottelussa ja tuli yhdessä vaihtopelaajana kentälle. == Lähteet == Luokka:Japanilaiset jalkapalloilijat Luokka:Vuonna 1997 syntyneet Luokka:Elävät henkilöt
Vuohijärven alue

Vuohijärven alue (vesistöaluetunnus 14.91) on Mäntyharjun reitin valuma- alueessa sijaitseva toisen jakovaiheen alue, jonka pinta-ala on 863,48 neliökilometriä. Alueen järvisyys on 23,61 %. Vesistön alueen alarajana on Pyhäjärvi, jonka yläpuolisen valuma-alueen pinta-ala on 5 833,26 neliökilometriä ja sen järvisyys on 20,06 %. Reitin vedet laskevat seuraavaksi Pyhäjärven alueeseen (14.12). Alueen suurin järvi on Vuohijärvi. Kolmannen jakovaiheen alueita ovat seuraavat yhdeksän aluetta tai valuma-aluetta : * Verlan alue (14.911) * Vuohijärven lähialue (14.912) * Juolasveden–Lahnaveden alue (14.913) * Tuusjärven alue (14.914) * Nurmaanjärven valuma-alue (14.915) * Volanjoen alue (14.916) * Pieniveden valuma-alue (14.917) * Tervajärven valuma-alue (14.918) * Pitkäjärven valuma-alue (14.919) == Lähteet == *
Puulaveden alue

Puulaveden alue (vesistöaluetunnus 14.92) on Mäntyharjun reitin valuma- alueessa sijaitseva toisen jakovaiheen alue, jonka pinta-ala on 1 795,74 neliökilometriä. Alueen järvisyys on 27,7 %. Vesistön alueen alarajana on Ripatinkoski ja Suontee, joiden yläpuolisen valuma-alueen pinta-ala on 3 510,07 neliökilometriä ja sen järvisyys on 21,57 %. Reitin vedet laskevat seuraavaksi Vuohijärven alueeseen (14.91). Alueen ison järvi on Puula. Puulaveden alueeseen kuuluvia kolmannen jakovaiheen alueita ovat seuraavat yhdeksän aluetta tai valuma-aluetta : * Vahvajärven alue (14.921) * Liekuneen–Ryökäsveden alue (14.922) * Puulan lähialue (14.923) * Hirvijärven valuma-alue (14.924) * Haapajärven valuma-alue (14.925) * Synsiäjärven valuma- alue (14.926) * Malloksen valuma-alue (14.927) * Santaranjärven valuma-alue (14.928) * Korpijoen valuma-alue (14.929) == Lähteet == *
Kyyveden alue

Kyyveden alue (vesistöaluetunnus 14.93) on Mäntyharjun reitin valuma-alueessa sijaitseva toisen jakovaiheen alue, jonka pinta-ala on 1 287,07 neliökilometriä. Alueen järvisyys on 17,75 %. Vesistön alueen alarajana on Läsäkoski, jonka yläpuolisen valuma-alueen pinta-ala on 1 504,91 neliökilometriä ja sen järvisyys on 16,7 %. Reitin vedet laskevat seuraavaksi Puulaveden alueeseen (14.92). Alueen suurin järvi on Kyyvesi. Kolmannen jakovaiheen alueita ovat seuraavat yhdeksän aluetta tai valuma-aluetta : * Rauhajärven alue (14.931) * Kyyveden lähialue (14.932) * Luusjoen valuma-alue (14.933) * Nykälänjoen–Naarajoen alue (14.934) * Naarajärven valuma-alue (14.935) * Niskakoskenjoen valuma-alue (14.936) * Iso-Naakkiman valuma-alue (14.937) * Itäjoen valuma-alue (14.938) * Harjujärven valuma-alue (14.939) == Lähteet == *
Karijärven valuma-alue

Karijärven valuma-alue (vesistöaluetunnus 14.94) on Mäntyharjun reitin valuma- alueessa sijaitseva toisen jakovaiheen valuma-alue, jonka pinta-ala on 339,43 neliökilometriä. Alueen järvisyys on 21,39 %. Vesistön valuma-alueen alarajana on Niskajärven luusua, jossa reitin vedet tulevat seuraavaksi Vuohijärven alueelle (14.91). Kolmannen jakovaiheen alueita ovat seuraavat kahdeksan aluetta tai valuma-aluetta : * Niskajärven lähialue (14.941) * Huhdasjärven alue (14.942) * Karijärven alue (14.943) * Johdasjärven valuma-alue (14.944) * Rautjoen valuma-alue (14.945) * Rihunlammen valuma-alue (14.946) * Vääräjärven–Kelesjärven valuma-alue (14.947) * Maajärven valuma-alue (14.948) == Lähteet == === Viitteet === *
Kälkäjoen valuma-alue

Kälkäjoen valuma-alue (vesistöaluetunnus 14.95) on Mäntyharjun reitin valuma- alueessa sijaitseva toisen jakovaiheen valuma-alue, jonka pinta-ala on 209,42 neliökilometriä. Alueen järvisyys on 4,02 %. Vesistön valuma-alueen alarajana on Puula, jossa reitin vedet tulevat seuraavaksi Puulaveden alueelle (14.92). Kolmannen jakovaiheen alueita ovat seuraavat neljä aluetta tai valuma-aluetta : * Kälkäjoen alaosan alue (14.951) * Havujoen alue (14.952) * Pajupuron valuma-alue (14.953) * Mustajoen valuma-alue (14.954) == Lähteet == *
Härkäjärven valuma-alue

Härkäjärven valuma-alue (vesistöaluetunnus 14.96) on Mäntyharjun reitin valuma-alueessa sijaitseva toisen jakovaiheen valuma-alue, jonka pinta-ala on 217,84 neliökilometriä. Alueen järvisyys on 10,49 %. Vesistön valuma-alueen alarajana on Kyyvesi, jossa reitin vedet tulevat seuraavaksi Kyyveden alueelle (14.93). Kolmannen jakovaiheen alueita ovat seuraavat neljä aluetta tai valuma-aluetta : * Härkäjärven lähialue (14.961) * Kutemajärven alue (14.962) * Ylemmäisen valuma-alue (14.963) * Kurrilanjoen valuma-alue (14.964) == Lähteet == === Viitteet === *
Pyhäveden valuma-alue

Pyhäveden valuma-alue (vesistöaluetunnus 14.97) on Mäntyharjun reitin valuma- alueessa sijaitseva toisen jakovaiheen valuma-alue, jonka pinta-ala on 578,77 neliökilometriä. Alueen järvisyys on 13,72 %. Vesistön valuma-alueen alarajana on Lahnavesi, jossa reitin vedet tulevat seuraavaksi Vuohijärven alueelle (14.91). Kolmannen jakovaiheen alueita ovat seuraavat kahdeksan aluetta tai valuma-aluetta : * Pyhäveden lähialue (14.971) * Kallaveden alue (14.972) * Ala-Kuhasen valuma-alue (14.973) * Simunanjoen valuma-alue (14.974) * Sormusjoen valuma-alue (14.975) * Ruotimonojan valuma-alue (14.976) * Ala- Kuomion valuma-alue (14.977) * Tainaveden valuma-alue (14.978) == Lähteet == === Viitteet === *
Repoveden–Tihvetjärven valuma-alue

Repoveden–Tihvetjärven valuma-alue (vesistöaluetunnus 14.98) on Mäntyharjun reitin valuma-alueessa sijaitseva toisen jakovaiheen valuma-alue, jonka pinta- ala on 321,3 neliökilometriä. Alueen järvisyys on 17,59 %. Vesistön valuma- alueen alarajana on Hillosensalmi, jossa reitin vedet tulevat seuraavaksi Vuohijärven alueelle (14.91). Kolmannen jakovaiheen alueita ovat seuraavat viisi aluetta tai valuma-aluetta : * Repoveden–Luujärven alue (14.981) * Naarajärven–Vääräojan valuma-alue (14.982) * Suuri Varpasenjärven valuma-alue (14.983) * Tervajärven valuma-alue (14.984) * Koskijärven valuma-alue (14.985) == Lähteet == === Viitteet === *
Torasjoen valuma-alue

Torasjoen valuma-alue (vesistöaluetunnus 14.99) on Mäntyharjun reitin valuma- alueessa sijaitseva toisen jakovaiheen valuma-alue, jonka pinta-ala on 220,21 neliökilometriä. Alueen järvisyys on 0,41 %. Vesistön valuma-alueen alarajana on Jaalanjoki, jossa reitin vedet tulevat seuraavaksi Vuohijärven alueelle (14.91). Kolmannen jakovaiheen alueita ovat seuraavat kaksi aluetta tai valuma-aluetta : * Torasjoen alaosan alue (14.991) * Torasjoen yläosan valuma- alue (14.992) == Lähteet == === Viitteet === *
Moeka Minami

Moeka Minami (s. 7. joulukuuta 1998) on japanilainen jalkapalloilija. Hän on pelipaikaltaan puolustaja. Hän edustaa seuratasolla italialaista AS Romaa. Minami voitti alle 17-vuotiaiden maailmanmestaruuden vuonna 2014 ja alle 20-vuotiaiden maailmanmestaruuden vuonna 2018. Jälkimmäisessä turnauksessa hänet palkittiin pronssipallolla turnauksen kolmanneksi parhaana pelaajana. Hänet valittiin Japanin naisten maajoukkueeseen ensimmäisen kerran marraskuussa 2018. Hän on pelannut ennen MM-kilpailujen 2023 alkua 36 maaottelua ja tehnyt niissä kaksi maalia. Minami kuului Japanin joukkueeseen MM-kilpailuissa 2019 ja pelasi yhden alkulohko-ottelun kokonaan. == Lähteet == Luokka:Japanilaiset jalkapalloilijat Luokka:Vuonna 1998 syntyneet Luokka:Elävät henkilöt
IBM 608

IBM 608 oli IBM:n kehittämä laskin. IBM 608 oli transistoripohjainen versio aiemmasta IBM 604:stä. Malli julkaistiin vuonna 1955 ja vedettiin myynnistä vuonna 1959. Ensimmäiset toimitukset alkoivat vuonna 1957, jota ennen kehitysmalleissa käytettiin eri valmistajien transistoreita. IBM 608:ssa oli yli germanium-transistoria. Laskin kykeni suorittamaan yhteenlaskua sekunnissa ja se oli 2,5 kertaa nopeampi kuin IBM 607. IBM 608 oli ensimmäinen kaupallinen laskin, joka perustui täysin transistoriteknologiaan. == Lähteet == == Aiheesta muualla == * Käyttöohje Luokka:IBM Luokka:Tietotekniikan historia Luokka:Laskimet
Saori Takarada

Saori Takarada (s. 27. joulukuuta 1999) on japanilainen jalkapalloilija. Hän on pelipaikaltaan keskikenttäpelaaja tai hyökkääjä. Hän edustaa seuratasolla Cerezo Osaka Sakaita. Takarada saavutti hopeaa alle 17-vuotiaiden MM- kilpailuissa vuonna 2016 ja voitti kultaa alle 20-vuotiaiden MM-kilpailuissa vuonna 2018. Jälkimmäisessä turnauksessa hän teki viisi maalia. Hänet valittiin Japanin naisten maajoukkueeseen vuoden 2019 MM-kilpailuihin, joissa hän pelasi ensimmäiset maaottelunsa päästyään vaihtopelaajana kentälle kolmessa ottelussa loppuminuuteiksi. == Lähteet == Luokka:Japanilaiset jalkapalloilijat Luokka:Vuonna 1999 syntyneet Luokka:Elävät henkilöt
Jun Endō

Jun Endō (, s. 24. toukokuuta 2000) on japanilainen jalkapalloilija. Hän on pelipaikaltaan keskikenttäpelaaja tai hyökkääjä. Hän edustaa seuratasolla yhdysvaltalaista Angel Cityä. Endō saavutti hopeaa alle 17-vuotiaiden MM- kilpailuissa vuonna 2016 ja voitti kultaa alle 20-vuotiaiden MM-kilpailuissa vuonna 2018. Vuoden 2016 turnauksessa hän teki kolme maalia ja vuoden 2018 turnauksessa kaksi. Hän on pelannut Japanin naisten maajoukkueessa ennen vuoden 2023 MM-kilpailuja 34 ottelua ja tehnyt niissä kolme maalia. MM- kilpailuissa 2019 hän pelasi avauskokoonpanossa kahdessa allkulohko-ottelussa ja tuli vaihdosta kentälle yhdessä. == Lähteet == Luokka:Japanilaiset jalkapalloilijat Luokka:Vuonna 2000 syntyneet Luokka:Elävät henkilöt
Computer Control Company

Computer Control Company (lyhyesti 3C) yhdysvaltalainen tietokoneiden valmistaja, jonka perusti Louis Fein vuonna 1953. Vuonna 1966 yritys myytiin Honeywellille, joka jatkoi yrityksen tietokoneiden valmistusta vuoteen 1970 saakka. Yritys valmisti 16- ja 24-bittisiä minitietokoneita: * DDP-116 * DDP-516 * DDP-24 * DDP-224 * DDP-124 Honeywellin omistuksessa yritys julkaisi vielä DDP-416, H316 ja H716 -tietokoneet kunnes osasto lakkautettiin. == Lähteet == == Aiheesta muualla == * The 3C Legacy Project * Computer Control Company Reunion Website Luokka:Yhdysvaltalaiset tietotekniikkayhtiöt
Wienin roomalaiskatolinen arkkihiippakunta

Wienin roomalaiskatolinen arkkihiippakunta on katolinen hiippakunta Itävallassa. Sen keskuspaikka on Wien. Se erotettiin omaksi hiippakunnakseen Passaun hiippakunnasta vuonna 1469 ja arkkihiippakunnaksi se kohosi vuonna 1722. ==Lähteet== Luokka:Kristinusko Itävallassa Luokka:Katolisen kirkon hiippakunnat Luokka:Wien
Eckmann

Eckmann on saksalaisen graafikon ja kirjainmuotoilijan Otto Eckmannin vuonna 1900 suunnittelema kirjaintyyppi. Eckmann on jugend- tai art nouveau -tyylinen otsikkofontti, jossa on vaikutteita fraktuurakirjaimista. Kirjaintyyppi kuului alun perin kirjasinvalimo Klingsporin valikoimaan, mutta myöhemmin muut kirjasinvalmistajat, mm. Linotype ja Bitstream, ovat tehneet siitä omat versionsa. == Lähteet == Luokka:Jugend Luokka:Kirjaintyypit
Koripallo kesäolympialaisissa 2020 – naisten turnaus

Naisten koripalloturnaus Tokion olympialaisissa 2020 käydään Saitama Super Arenassa, Saitamassa 26. heinäkuuta – 8. elokuuta. Turnaukseen osallistuu 12 joukkuetta. Hallitsevana mestarina turnaukseen lähtee Yhdysvallat. ==Karsinnat== Lopputurnaukseen pääsee 12 joukkuetta. Isäntämaa Japani pääsee ilman karsintoja suoraan turnaukseen. Koriapllon MM–kilpailuista 2018 turnaukseen pääsee sen voittaja. Loput kymmenen maata ratkaistaan neljässä karsintaturnauksessa. ===Olympiaturnaukseen päässeet joukkueet=== Karsintatapa Ajankohta Paikat Maat Isäntämaa 1 Koripallon MM–kilpailut 2018 22. – 30. syyskuuta 2018 1 Karsintaturnaukset 6. – 9. helmikuuta 2021 3 Karsintaturnaukset 6. – 9. helmikuuta 2021 3 Karsintaturnaukset 6. – 9. helmikuuta 2021 2 Karsintaturnaukset 6. – 9. helmikuuta 2021 2 ==Turnaus== ===Otteluohjelma=== Turnauksen 12 joukkuetta jaetaan kolmeen lohkoon A, B ja C. Jokainen pelaa yhden ottelun muita alkulohkonsa joukkueita vastaan. Alkulohkojen jälkeen joukkueet jaetaan kahteen arvontakoriin siten, että korissa D on alkulohkojen voittajat sekä lohkossaan toiseksi sijoittuneista paras joukkue. Koriin E sijoitetaan loput lohkossaan toiseksi sijoittuneet sekä kaksi parasta lohkossaan kolmanneksi sijoittunutta. Tämän jälkeen arvotaan puolivälierävastustajat siten, että toinen joukkue on korista D ja toinen korista E. Arvonta suoritetaan siten, että puolivälierissä ei voi kohdata saman alkulohkon joukkueet. ===Alkulohkot=== ====Lohko A==== \---- \---- ====Lohko B==== \---- \---- ====Lohko C==== \---- \---- ===Arvontakorit=== Kori D Kori E ===Pudotuspelit=== ====Puolivälierät==== ====Välierät==== ====Pronssiottelu==== ====Loppuottelu==== ==Sijoitukset== align=center align=center align=center 4\. 5\. 6\. 7\. 8\. 9\. 10\. 11\. 12\. ==Lähteet== Luokka:Koripallo kesäolympialaisissa 2020
Gyeongju

Gyeongju on kaupunki Etelä-Koreassa Pohjois-Gyeongsangin maakunnassa. Vuonna 2010 siellä oli noin 256 000 asukasta. Se sijaitsee noin 30 km päässä Japaninmeren rannikosta. Gyeongju oli Silla-valtion pääkaupunki. Siellä on paljon arkeologisia kohteita. Viisi aluetta kaupungin keskustassa ja lähiöissä ovat Unescon maailmanperintöluettelossa vuodesta 2000. Gyeongju on Korean tärkeimpiä matkailukohteita. Sinne on rautatie- ja maantieyhteys Soulista ja Busanista. == Lähteet == == Aiheesta muualla == Luokka:Etelä-Korean kaupungit
Haruhiko Kon

Haruhiko Kon (, 17. elokuuta 1910 Tokio – ?) oli japanilainen maahockeypelaaja ja olympiamitalisti. Kon saavutti olympiahopeaa Los Angelesissa 1932. Olympiaturnaukseen osallistui kolme maata: Japani hävisi Intialle mutta voitti kisaisäntä Yhdysvallat.Olympics at Sports-Reference.com == Lähteet == * Haruhiko Kon Bio, Stats, and Results Olympics at Sports-Reference.com === Viitteet === Luokka:Japanilaiset maahockeypelaajat Luokka:Japanilaiset olympiamitalistit Luokka:Vuonna 1910 syntyneet Luokka:Kuolinvuosi puuttuu
Faxanadu

Faxanadu () on Nihon Falcomin kehittämä ja Hudson Softin julkaisema toimintaroolipeli ja tasohyppely. Peli on julkaistu Japanissa vuonna Famicomille ja Nintendo Entertainment Systemille. Nintendo of America julkaisi pelin Yhdysvalloissa vuonna 1989 ja Mattel toimi jakelijana PAL-alueella vuonna 1990. Faxanadua pidetään spin-offina Xanadulle, joka on Nihom Falcomin Dragon Slayer -pelisarjan toinen osa. Pelin nimi on yhdistelmä sanoista "Famicom" ja "Xanadu". == Aiheesta muualla == * * Luokka:Vuoden 1987 videopelit Luokka:Nintendo Entertainment System -pelit Luokka:Virtual Console -pelit Luokka:Toimintaroolipelit Luokka:Japanissa kehitetyt videopelit
Mokpo

Mokpo on kaupunki Etelä-Koreassa Etelä-Jeollan maakunnassa. Vuonna 2010 siellä oli noin 250 000 asukasta. Se sijaitsee Muanin niemimaan kärjessä Etelä-Korean lounaisosassa. Kaupunki on ollut vuosisatojen ajan laivaston tukikohta. Sen edustalla oleva saaristo on hyvää kalastusaluetta. Mokpo on rautatien pääteasema, ja sieltä lähtee laivareitti Jejun saarelle. Presidentti Kim Dae- jung oli kotoisin Mokposta. Korean Formula 1 -rata Korean International Circuit sijaitsee lähellä Mokpoa. == Lähteet == == Aiheesta muualla == Luokka:Etelä-Korean kaupungit
Masuyuki Asakawa

Masuyuki Asakawa oli japanilainen maahockeypelaaja ja olympiamitalisti. Asakawa oli Japanin olympiahopeajoukkueessa Los Angelesissa 1932. Olympiaturnaukseen osallistui kolme maata: Japani hävisi Intialle mutta voitti kisaisäntä YhdysvallatOlympics at Sports-Reference.com. Asakawan nimeä ei löydy Los Angelesin kisojen virallisesta raportista, mutta hänet mainitaan useissa muissa lähteissä joukkueen jäsenenähttps://nipponnews.photoshelter.com/image/I00004fq8kYHHTUQhttp://www.fih.ch/files/competitions/2012/Olympic%20general/2012%20Olympic%20Media%20Guide.pdfhttp://www.sport- komplett.de/sport-komplett/sportarten/o/olympische_spiele/hst/16.html. == Lähteet == Luokka:Japanilaiset maahockeypelaajat Luokka:Japanilaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Koripallo kesäolympialaisissa 2020 – miesten 3x3 turnaus

Miesten 3x3 koripalloturnaus Tokion olympialaisissa 2020 käydään Aomi Urban Sports Parkissa, Tokiossa 24. – 28. heinäkuuta. 3x3 on mukana ensimmäistä kertaa olympialaisten ohjelmassa. Turnaukseen osallistuu 8 joukkuetta. Yhdessä joukkueessa on neljä urheilijaa. ==Karsinnat== Ensimmäinen karsintatapa on FIBAn ranking, jonka perusteella valitaan joko kolme tai neljä joukkuetta riippuen monentena isäntämaa Japani on. Ranking tarkastellaan 1. marraskuuta 2019. Parhaat maat saavat yhden paikan olympialaisiin kuitenkin siten, että samalta alueelta (Eurooppa, Amerikka, Afrikka, Aasia ja Osenia) ei saa tulla kuin korkeintaan kaksi maata. Erillisen karsintaturnauksen kautta turnaukseen pääsee kolme maata. Yksi paikka on jaossa FIBAn erillisen Universality-driven Olympic Qualifying Tournamentin (UOQT) kautta. UOQT:hen pääsee kuusi maata: turnauksen isäntämaa, jos ei ole vielä varmistanut paikkaansa olympialaisissa ja viisi korkeimman rankingin joukkuetta, jotka eivät vielä saaneet paikkaa olympialaisissa. Ehtona on, että UOQT:hen osallistuvat joukkueet eivät ole osallistuneet kaksissa edellisissä olympialaisissa koripalloon riippumatta sukupuolesta. Tämä ei koske olympialaisten isäntämaata. Jos isäntämaa Japani ei ole karsiutunut kilpailuihin, myönnetään sille paikka turnauksessa. ===Olympiaturnaukseen päässeet joukkueet=== Karsintatapa Ajankohta Paikat Maat Urheilijat Isäntämaa 1 Ranking 1. marraskuuta 2019 3 Ranking 1. marraskuuta 2019 3 Ranking 1. marraskuuta 2019 3 Karsintaturnaus 26. – 30. toukokuuta 2021 3 Karsintaturnaus 26. – 30. toukokuuta 2021 3 Karsintaturnaus 26. – 30. toukokuuta 2021 3 Universality-driven Olympic Qualifying Tournament 4. – 6. kesäkuuta 2021 1 ==Sijoitukset== align=center align=center align=center 4\. 5\. 6\. 7\. 8\. ==Lähteet== Luokka:Koripallo kesäolympialaisissa 2020
Koripallo kesäolympialaisissa 2020 – naisten 3x3 turnaus

Naisten 3x3 koripalloturnaus Tokion olympialaisissa 2020 käydään Aomi Urban Sports Parkissa, Tokiossa 24. – 28. heinäkuuta. 3x3 on mukana ensimmäistä kertaa olympialaisten ohjelmassa. Turnaukseen osallistuu 8 joukkuetta. Yhdessä joukkueessa on neljä urheilijaa. ==Karsinnat== Ensimmäinen karsintatapa on FIBAn ranking, jonka perusteella valitaan joko kolme tai neljä joukkuetta riippuen monentena isäntämaa Japani on. Ranking tarkastellaan 1. marraskuuta 2019. Parhaat maat saavat yhden paikan olympialaisiin kuitenkin siten, että samalta alueelta (Eurooppa, Amerikka, Afrikka, Aasia ja Osenia) ei saa tulla kuin korkeintaan kaksi maata. Erillisen karsintaturnauksen kautta turnaukseen pääsee kolme maata. Yksi paikka on jaossa FIBAn erillisen Universality-driven Olympic Qualifying Tournamentin (UOQT) kautta. UOQT:hen pääsee kuusi maata: turnauksen isäntämaa, jos ei ole vielä varmistanut paikkaansa olympialaisissa ja viisi korkeimman rankingin joukkuetta, jotka eivät vielä saaneet paikkaa olympialaisissa. Ehtona on, että UOQT:hen osallistuvat joukkueet eivät ole osallistuneet kaksissa edellisissä olympialaisissa koripalloon riippumatta sukupuolesta. Tämä ei koske olympialaisten isäntämaata. Jos isäntämaa Japani ei ole karsiutunut kilpailuihin, myönnetään sille paikka turnauksessa. ===Olympiaturnaukseen päässeet joukkueet=== Karsintatapa Ajankohta Paikat Maat Urheilijat Isäntämaa 0 Ranking 1. marraskuuta 2019 4 Ranking 1. marraskuuta 2019 4 Ranking 1. marraskuuta 2019 4 Ranking 1. marraskuuta 2019 4 Karsintaturnaus 26. – 30. toukokuuta 2021 3 Karsintaturnaus 26. – 30. toukokuuta 2021 3 Karsintaturnaus 26. – 30. toukokuuta 2021 3 Universality- driven Olympic Qualifying Tournament 4. – 6. kesäkuuta 2021 1 ==Sijoitukset== align=center align=center align=center 4\. 5\. 6\. 7\. 8\. ==Lähteet== Luokka:Koripallo kesäolympialaisissa 2020
Motoral

Motoral Oy on suomalainen tekninen tukkukauppa, jonka tuotteita ovat autojen varaosat, tarvikkeet ja lisävarusteet, automaalit ja maalaustarvikkeet sekä juoma-automaatit. Einar Strömin vuonna 1958 perustama perheyritysryhmä työllistää parisataa ihmistä, ja sen liikevaihto vuonna 2022 oli 91,3 miljoonaa euroa. ==Historiaa== Motoralin perustaja Einar Ström oli innokas autourheilun harrastaja, joka osallistui muun muassa Monte Carlon ralliin. Hän oli vuodesta 1948 omistanut Voimaöljy-nimisen voiteluöljyjä maahantuovan yrityksen. Motoralin perustamisen myötä Voimaöljyn liiketila Lönnrotinkadulla muutettiin autourheiluhenkiseksi Motoral-tarvikemyymäläksi, ja Einar Ström alkoi pian keskittyä päätoimisesti tähän liiketoimintaan. Motoralilla oli markkinointisyistä myymälä myös vuonna 1966 avatun Keimolan moottoriradan varikolla. Vuonna 1978 Motoralin tytäryhtiöksi perustettiin rotaatiovalun avulla muovituotteita tekevä Motoplast. 1980-luvun keskivaiheilla Motoral osti Hankkijalta Oy Tarvikeyhtymä Ab:n ja pian Ilmajoen Koskenkorvalla toiminnen P. Siivonen Oy:n, joka oli laajentunut autojen istuinpäällisistä autotarvikekauppaan. Konsernin työnjaossa Tarvikeyhtymä palveli huoltoasemia ja P. Siivonen autotarvikekauppoja. Vuonna 2011 Tarvikeyhtymä osti Carlake- tuotteistaan tunnetun M. Järvi Oy:n, ja seuraavana vuonna Tarvikeyhtymä sulautettiin Motoral-yhtiöön hallinnon helpottamiseksi. ==Tuote-edustuksia== 2010-luvun keskivaiheilla Motoralista tuli Valvoline-voiteluaineiden ja Tectyl-ruostesuojausaineiden maahantuoja. Autotarvikkeissa ja -varaosissa Motoral edusti 2010-luvun lopulla muun muassa Alcoscan-alkometrejä, Bosch- autotuotteita, Autogauge- ja Trisco-mittareita, Knott-perävaunutarvikkeita, Nexen-sisärenkaita, NGK-sytytystulppia, Osram- ja Philips-autolamppuja, SilverTop-ajoneuvopeitteitä, Trico-pyyhkimensulkia ja Wunderbaum- ilmanraikastimia. Autokemikaalien edustuksia ovat muun muassa Carlake, CRC, Korrek ja Simoniz. Pintakäsittelyn tuotemerkkeinä ovat saksalaiset Mipa- ammattimaalaustuotteet ja ruotsalaisen Trion Tensid -yhtiön AGS- töhrynpoistoaineet. == Lähteet == ==Kirjallisuutta== *Hägg, Niina (toim.), 2018: Monipuolisempi Motoral. Perheyhtiön historiaa vuodesta 1958. Motoral Oy. Luokka:Suomalaiset tukkukaupat
Jang Eun-jeong

Jang Eun-jeong (hangul: 장은정, s. 18. elokuuta 1970) on eteläkorealainen kilpauransa päättänyt maahockeypelaaja ja olympiamitalisti. Jang kuului Etelä- Korean naisten maajoukkueen kokoonpanoon kolmissa kesäolympialaisissa: Soulissa 1988 ja Atlantassa 1996 maa saavutti hopeaa, Barcelonassa 1992 se oli neljäs. Barcelonassa Jang teki viisi ja Atlantassa kahdeksan maalia.Olympics at Sports-Reference.com == Lähteet == * Jang Eun-Jeong Bio, Stats, and Results Olympics at Sports-Reference.com === Viitteet === Luokka:Eteläkorealaiset maahockeypelaajat Luokka:Eteläkorealaiset olympiamitalistit Luokka:Vuonna 1970 syntyneet Luokka:Elävät henkilöt
Kellokosken sosiaali- ja terveysasema

Kellokosken sosiaali- ja terveysasema on Tuusulan Kellokosken kunnanosassa toimiva kunnallinen terveysasema. Toimintansa kehittämiseksi Tuusulan terveysasemien kullekin asiakkaalle nimettiin alkuvuonna 2019 hänen asioistaan vastaava yhteyshenkilö hoitotiimistä. Kun asiakas tuntee tarvitsevansa hoitoa, hän ottaa yhteyttä yhteyshenkilöönsä. Hänen koordinoimanaan asiakkaan tarpeita paremmin vastaava hoito päästään aloittamaan nopeammin. Tällä lähestymisellä kiireettömän terveydenhoidon aiempi keskimäärin 28 vuorokauden jono saatiin käytännössä poistettua alkuvuoden 2019 aikana. Kellokosken terveysasema (Kuntotaival 2) palvelee akuuttipotilaita arkisin kello 8-16 (perjantaisin 8-15.30); kesälomakaudella toimipisteen lääkäri- ja sairaanhoitajien vastaanotto voi olla muutaman viikon ajan kiinni jolloin Etelä-Tuusulan sosiaali- ja terveysasema vastaa palvelujen tuottamisesta. Muina aikoina terveydenhuollon akuuteissa tilanteissa asukkaita palvelee Hyvinkään sairaalan yhteydessä toimiva Hyvinkää Akuutti (Sairaalankatu 1). Kellokosken, kuten muidenkin Tuusulan terveysaseman palvelut ovat kuuluneet 1. tammikuuta 2019 lähtien Keski-Uudenmaan sote-kuntayhtymänä (Keusote) tunnetun usean kunnan yhteisen yhtymän vastuulle. Keusotessa ovat mukana Hyvinkää, Järvenpää, Mäntsälä, Nurmijärvi, Pornainen ja Tuusula. Vuoden 2023 alusta Keusoten alue muodostaa Keski-Uudenmaan hyvinvointialueen. Samassa rakennuksessa Kellokosken sosiaali- ja terveysaseman kanssa sijaitsee myös Kellokosken kirjasto. ==Lähteet== Luokka:Tuusulan rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset
Jokelan sosiaali- ja terveysasema

Jokelan sosiaali- ja terveysasema on Tuusulan Jokelan taajamassa toimiva kunnallinen terveysasema. Toimintansa kehittämiseksi Tuusulan terveysasemien kullekin asiakkaalle nimettiin alkuvuonna 2019 hänen asioistaan vastaava yhteyshenkilö hoitotiimistä. Kun asiakas tuntee tarvitsevansa hoitoa, hän ottaa yhteyttä yhteyshenkilöönsä. Hänen koordinoimanaan asiakkaan tarpeita paremmin vastaava hoito päästään aloittamaan nopeammin. Tällä lähestymisellä kiireettömän terveydenhoidon aiempi keskimäärin 28 vuorokauden jono saatiin käytännössä poistettua alkuvuoden 2019 aikana. Jokelan terveysasema (Opintie 1) palvelee akuuttipotilaita arkisin kello 8-16 (perjantaisin 8-15.30); kesälomakaudella toimipisteen lääkäri- ja sairaanhoitajien vastaanotto voi olla muutaman viikon ajan kiinni jolloin Etelä-Tuusulan sosiaali- ja terveysasema vastaa palvelujen tuottamisesta. Muina aikoina terveydenhuollon akuuteissa tilanteissa asukkaita palvelee Hyvinkään sairaalan yhteydessä toimiva Hyvinkää Akuutti (Sairaalankatu 1). Jokelan, kuten muidenkin Tuusulan terveysaseman palvelut ovat kuuluneet 1. tammikuuta 2019 lähtien Keski- Uudenmaan sote-kuntayhtymänä (Keusote) tunnetun usean kunnan yhteisen yhtymän vastuulle. Keusotessa ovat mukana Hyvinkää, Järvenpää, Mäntsälä, Nurmijärvi, Pornainen ja Tuusula. Vuoden Vuoden 2023 alusta Keusoten alue muodostaa Keski- Uudenmaan hyvinvointialueen. ==Lähteet== Luokka:Tuusulan rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset
Klerksdorp

Klerksdorp on noin 187 000 asukkaallaan Etelä-Afrikan Luoteismaakunnan suurin kaupunki. Se on Dr Kenneth Kaundan piirikunnan ja Matlosanan paikalliskunnan hallinnollinen keskus. Vuonna 1837 perustettu Klerksdorp on ensimmäinen buurien entisen Transvaalin alueelle perustama kaupunki. Se on provinssinsa taloudellinen keskus ja tärkeä rautatieliikenteen solmukohta. Klerksdorpin tärkeimpiin elinkeinoihin kuuluu kulta- ja uraanikaivostoiminta sekä maatalous. Nobelin rauhanpalkinnon voittaja Desmond Tutu oli kotoisin Klerksdorpista. == Lähteet == == Aiheesta muualla == Luokka:Luoteismaakunnan kaupungit
Sylvi Visapää

Sylvi Ragna Margaretha Visapää, vuoteen 1938 Backberg (29. kesäkuuta 1902 Rauma Kuka kukin on (Aikalaiskirja) 1954, s. 988 (Viitattu 6.6.2019) – 21. syyskuuta 1995 Helsinki) oli opetusneuvos, joka teki elämäntyönsä partio- ja kristillisten järjestöjen parissa. Sylvi Visapään vanhemmat olivat rautatieinsinööri Adolf Backberg ja Alina Ingeborg Malmström. Visapää tuli ylioppilaaksi 1920 ja valmistui ekonomiksi 1922. Hän oli Suomen kristillisten ylioppilaiden liiton sihteeri 1938–1943, Naisten työvalmiusliiton toiminnanjohtaja 1943, Suomen NNKY:n pääsihteeri 1946–1970, Suomen partiotyttöjärjestön ylijohtaja 1943–1951, Partiotyttöjen Maailmanliiton korkeimman johtoelimen maailmankomitean jäsen 1946–1952 ja puheenjohtaja 1950–1952, ensimmäisenä suomalaisena, sekä NNKY:n maailmanjärjestön varapuheenjohtaja 1951–1963. Suomen Lähetysseuran palveluksessa Kiinassa Visapää oli 1931–1932. Opetusneuvoksen arvonimen hän sai 1970.Kuolleita. Helvi Sipilä: Opetusneuvos Sylvi Visapää. Helsingin Sanomat, 3.10.1995, s. 4. ==Lähteet== Luokka: Suomalaiset järjestöjohtajat Luokka: Vuonna 1902 syntyneet Luokka: Vuonna 1995 kuolleet
Hail

Hail tarkoittaa seuraavia: * hail, englanninkielinen tervehdys * Ha’il, kaupunki Saudi-Arabiassa * Ha’il, provinssi Saudi-Arabiassa
Käsipallo kesäolympialaisissa 2020

Käsipallossa kilpailtiin Tokion 2020 kesäolympialaisissa 15:tta kertaa. Olympialaisissa oli omat turnaukset naisille ja miehille. Kumpaankin turnaukseen osallistui 12 joukkuetta. Ottelut pelattiin Yoyogi National Stadiumilla. Ranska voitti kummatkin turnaukset. ==Aikataulu== Lähde: AL Alkulohko PE Puolivälierät VE Välierät PO Pronssiottelu LO Loppuottelu La 24 Su 25 Ma 26 Ti 27 Ke 28 To 29 Pe 30 La 31 Su 1 Ma 2 Ti 3 Ke 4 To 5 Pe 6 La 7 La 7 Su 8 Su 8 Miehet AL AL AL AL AL PE VE PO LO Naiset AL AL AL AL AL PE VE PO LO ==Mitaliyhteenveto== Miehet tiedot Naiset tiedot ==Mitalitaulukko== 1\. align=left 2 0 0 2 2\. align=left 0 1 0 1 2\. align=left 0 1 0 1 4\. align=left 0 0 1 1 4\. align=left 0 0 1 1 Yhteensä 2 2 2 6 ==Lähteet== *
Westminsterin roomalaiskatolinen arkkihiippakunta

Westmisterin roomalaiskatolinen arkkihiippakunta on katolinen hiippakunta Englannissa. Sen keskuspaikka on Westminster. Se perustettiin vuonna 1622 Englannin (ja Walesin) apostolisena vikariaattina. 30. tammikuuta 1688 siitä erotettiin laajoja alueita kolmeksi uudeksi apostoliseksi vikariaatiksi, jolloin sen nimi muutettiin Lontoon alueen apostoliseksi vikariaatiksi. 30. toukokuuta 1784 siitä erotettiin Newfoundlandin apostolinen prefektuuri, vaikkakin se oli ollut osa vikariaattia vain muodollisesti, ollen käytännössä osa Québecin hiippakuntaa. 26. marraskuuta 1784 vikariaatista erotettiin Yhdysvaltojen apostolinen prefektuuri. 29. syyskuuta 1850 vikariaatti kohotettiin hiippakunnaksi nimellä Westminsterin arkkihiippakunta. Samassa yhteydessä siitä erotettiin omaksi hiippakunnakseen Southwarkin hiippakunta. 20. heinäkuuta 1917 arkkihiippakunnasta erotettiin omaksi hiippakunnakseen Brentwoodin hiippakunta. Vuonna 2017 hiippakuntaan kuului 214 seurakuntaa, joihin kuului yhteensä 439 740 jäsentä. Nämä muodostivat 8,9% hiippakunnan alueen väkiluvusta. ==Lähteet== Luokka:Kristinusko Yhdistyneessä kuningaskunnassa Luokka:Katolisen kirkon hiippakunnat
Inkeroinen (kaupunginosa)

Inkeroinen on Kouvolan kaupunginosa ja tilastoalue, Anjalankosken suuralueella. Sen alueella sijaitsee Inkeroisten taajama. Inkeroisten tilastoalueella asuu noin 5 500 henkilöä ja taajamassa lähes 5 000. Inkeroisten kaupunginosa ja tilastoalue ovat alueeltaan täysin erilaiset. Inkeroisten kaupunginosa rajautuu lännessä Kymijokeen, mutta tilastoalueeseen kuuluu myös Anjalan kirkonkylä. == Lähteet == == Aiheesta muualla == Luokka:Kouvolan kaupunginosat
Käsipallo kesäolympialaisissa 2020 – miesten turnaus

Miesten käsipalloturnaus Tokion olympialaisissa 2020 käydään Yoyogi National Stadiumilla, Tokiossa. Alkulohkojen ottelut pelataan 24. heinäkuuta – 1. elokuuta. Pudotuspelit alkavat 3. elokuuta ja loppuottelu pelataan 7. elokuuta. Turnaukseen osallistuu 12 joukkuetta. Hallitsevana mestarina turnaukseen lähtee Tanska. ==Karsinnat== Olympiaturnaukseen osallistuu 12 joukkuetta. Isäntämaa Japani pääsee olympiaturnaukseen ilman karsintaa. Yksi paikka jaetaan MM–kilpailujen voittajalle. Jos Japani olisi voittanut MM–kilpailut, olisi paikka myönnetty hopeaa saavuttaneelle maalle. Neljälle alueelle (Amerikka, Eurooppa, Aasia, Afrikka) on annettu yksi paikka, jonka he karsivat valitsemassaan tapahtumassa. Loput kuusi maata valitaan kolmessa erillisessä karsintaturnauksessa siten, että jokaisen turnauksen kaksi parasta maata pääsevät olympialaisiin. Turnauksiin valitaan MM–kilpailuissa 2019 parhaiten sijoittuneet joukkueet, jotka eivät ole vielä saavuttaneet olympiapaikkaa sekä eri maanosien parhaita joukkueita. ===Olympiaturnaukseen päässeet joukkueet=== Maanosa Karsintatapa Ajankohta Paikat Maat Isäntämaa 1 MM–kilpailut 2019 10. – 27. tammikuuta 2019 1 Amerikka Pan-Amerikka 2019 31. heinäkuuta – 5. elokuuta 2019 1 Aasia Erillinen karsintaturnaus 17. – 27. lokakuuta 2019 1 Afrikka AM–kilpailut 2020 15. – 25. tammikuuta 2020 1 Eurooppa EM–kilpailut 2020 10. – 26. tammikuuta 2020 1 Erillinen karsintaturnaus 1 12. – 14. maaliskuuta 2021 2 Erillinen karsintaturnaus 2 12. – 14. maaliskuuta 2021 2 Erillinen karsintaturnaus 3 12. – 14. maaliskuuta 2021 2 ==Lohkovaihe== ===Lohko A=== ===Lohko B=== ==Pudotuspelit== ===Ottelut=== ====Puolivälierät==== ====Välierät==== ====Pronssiottelu==== ====Loppuottelu==== ==Sijoitukset== align=center align=center align=center 4\. 5\. 6\. 7\. 8\. 9\. 10\. 11\. 12\. ==Lähteet== Luokka:Käsipallo kesäolympialaisissa 2020
Käsipallo kesäolympialaisissa 2020 – naisten turnaus

Naisten käsipalloturnaus Tokion olympialaisissa 2020 käytiin Yoyogi National Stadiumilla, Tokiossa. Alkulohkojen ottelut pelattiin 25. heinäkuuta – 2. elokuuta. Pudotuspelit alkoivat 4. elokuuta ja loppuottelu pelattiin 8. elokuuta. Turnaukseen osallistui 12 joukkuetta. Hallitsevana mestarina turnaukseen lähti Venäjä. == Karsinnat == Olympiaturnaukseen osallistuu 12 joukkuetta. Isäntämaa Japani pääsee olympiaturnaukseen ilman karsintaa. Yksi paikka jaetaan MM–kilpailujen voittajalle. Jos Japani voittaa MM–kilpailut, myönnetään paikka hopeaa saavuttaneelle maalle. Neljälle alueelle (Amerikka, Eurooppa, Aasia, Afrikka) on annettu yksi paikka, jonka he karsivat valitsemassaan tapahtumassa. Loput kuusi maata valitaan kolmessa erillisessä karsintaturnauksessa siten, että jokaisen turnauksen kaksi parasta maata pääsevät olympialaisiin. Turnauksiin valitaan MM–kilpailuissa 2019 parhaiten sijoittuneet joukkueet, jotka eivät ole vielä saavuttaneet olympiapaikkaa sekä eri maanosien parhaita joukkueita. === Olympiaturnaukseen päässeet joukkueet === Maanosa Karsintatapa Ajankohta Paikat Maat Isäntämaa 1 Eurooppa EM–kilpailut 2018 29. marraskuuta – 16. joulukuuta 2018 1 Afrikka AM–kilpailut 2018 2. – 12. joulukuuta 2018 1 Amerikka Pan-Amerikka 2019 31. heinäkuuta – 5. elokuuta 2019 1 Aasia Erillinen karsintaturnaus 23. – 29. syyskuuta 2019 1 MM–kilpailut 2019 30. marraskuuta – 15. joulukuuta 2019 1 Erillinen karsintaturnaus 1 19. – 21. maaliskuuta 2021 2 Erillinen karsintaturnaus 2 19. – 21. maaliskuuta 2021 2 Erillinen karsintaturnaus 3 19. – 21. maaliskuuta 2021 2 == Lohkovaihe == === Lohko A === === Lohko B === == Pudotuspelit == === Ottelut === ==== Puolivälierät ==== ==== Välierät ==== ==== Pronssiottelu ==== ==== Loppuottelu ==== == Sijoitukset == align=center align=center align=center 4\. 5\. 6\. 7\. 8\. 9\. 10\. 11\. 12\. == Lähteet == Luokka:Käsipallo kesäolympialaisissa 2020
Ateenan roomalaiskatolinen arkkihiippakunta

Ateenan roomalaiskatolinen arkkihiippakunta (, ) on katolinen arkkihiippakunta Kreikassa. Se on suoraan Pyhän istuimen alaisuudessa. Hiippakunta käsittää Manner-Kreikan eteläisen osan eli Keski-Kreikan ja Peloponnesoksen niemimaan. Siihen kuuluu 15 seurakuntaa, joiden jäsenmäärä vuonna 2017 oli noin . Hiippakunnan katedraali eli piispanistuin on Ateenassa sijaitseva Pyhän Dionysios Areopagitan katedraali. Hiippakunta perustettiin alun perin vuonna 1205, mutta lakkasi olemasta vuonna 1483 ja muutettiin titulaaripiispan istuimeksi. Hiippakunta perustettiin uudelleen 23. heinäkuuta 1875. == Arkkipiispat == Ateenan arkkipiispat nykyisen arkkihiippakunnan ajalta eli vuodesta 1875 ovat olleet: * Giovanni Marango (Ioánnis Maragkós) (23. heinäkuuta 1875 – 17. joulukuuta 1891) * Giuseppe Zaffino (Tzouzépe Zaffíno) (29. huhtikuuta 1892 – 7. helmikuuta 1895) * Gaetano De Angelis, O.F.M.Conv. † (7. helmikuuta 1895 - 20. elokuuta 1900) * Antonio Delenda (António Ntelénta) (20. elokuuta 1900 – ?. elokuuta 1911) * Louis Petit (Louí Petí) A.A. (4. maaliskuuta 1912 – 24. kesäkuuta 1926) * Giovanni Battista Filippucci (Tziovánni Batísta Filipoútsi) (24. helmikuuta 1927 – 29. toukokuuta 1947) * Marco Sigala (Márko Sigkála) (29. toukokuuta 1947 – 10. maaliskuuta 1950) * Marius Macrionitis (Mários Makryonítis) S.I. (11. maaliskuuta 1953 – 8. huhtikuuta 1959) * Venédiktos Príntezis (15. toukokuuta 1959 – 17. marraskuuta 1972) * Nikólaos Fóskolos (25. kesäkuuta 1973 – 12. elokuuta 2014) * Sevastianós Rossolátos (12. elokuuta 2014 – 14. heinäkuuta 2021) * Theódoros Kontídis S.I. (14. heinäkuuta 2021 – ) == Lähteet == == Aiheesta muualla == * Η Καθολική Εκκλησία στην Ελλάδα – Catholic Church in Greece Luokka:Ateena Luokka:Kreikan katoliset hiippakunnat
Bambergin roomalaiskatolinen arkkihiippakunta

Bambergin roomalaiskatolinen arkkihiippakunta on katolinen hiippakunta Baijerissa Saksassa. Sen keskuspaikka on Bamberg. Se perustettiin 1. marraskuuta 1007 Bambergin hiippakuntana, ja korotettiin arkkihiippakunnaksi 1. huhtikuuta 1818. Vuonna 2015 hiippakuntaan kuului 310 seurakuntaa, joihin kuului yhteensä 696 247 jäsentä. Nämä muodostivat 32,9 prosenttia hiippakunnan alueen väestöstä. ==Lähteet== Luokka:Saksan katoliset hiippakunnat Luokka:Bamberg
Teatteri Trala

Teatteri Trala on vuonna 1990 perustettu esittävien taiteiden teatteri. Trala saa nimensä sanoista Teatteria RAkkaudesta LAuluun. Trala tuottaa paljon näytelmiä erilaisille katsojille, eniten musiikkituotantoja. Trala tuottaa yleensä neljä eri tuotantoa vuoden aikana. Tralan päänäyttämö sijaitsee Virkkalan Klubitalolla. Lisäksi Tralalla on kesäteatterinäyttämö Lohjanjärven rannalla Virkkalan Vanhan kalkkitehtaan kupeessa. Tralan taiteellisena johtajana toimii tällä hetkellä Jussi Salminen. == Aiheesta muualla == * Teatteri Trala * Henkilökunta Luokka:Suomen teatterit
Kouvolan taitoluistelu

Kouvolan taitoluistelu on kouvolalainen taitoluisteluseura, johon kuuluu noin 150 luistelijaa. Se perustettiin vuonna 1995. Seuran kotihalli on Lumon Areena, ja harjoituksia pidetään sen lisäksi myös Kouvolan kolmessa muussa jäähallissa Inkeroisissa, Kuusankoskella ja Valkealassa. Seura järjestää taitoluisteluvalmennusta kaikille, lapsesta aikuiseen, luistelukoulujen, harraste-, kehitys- sekä kilparyhmien muodossa. Seurassa luistelijoiden valmennuksesta vastaa valmentajatiimi yhdessä koulutettujen apuvalmentajien ja ohjaajien kanssa. Valmentajat jakavat luistelijat tasoryhmiin iän ja taitojen perusteella. Kouvolan taitoluistelu ry:n lisäksi Kouvolassa toimii myös toinen taitoluisteluseura, KooKoo Jäätaiturit (KKJT). == Historia == Kouvolan jäähalli valmistui vuonna 1982. Ennen hallin valmistumista ensimmäiset taitoluistelijat harjoittelivat ulkokentillä paikallisen jääkiekkoseuran alaisessa taitoluistelujaostossa. Kouvolaan perustettiin itsenäinen taitoluisteluseura Kouvolan Taitoluistelu 1995. Vuonna 1998 toiminta laajeni Kuusankoskelle luistelukoulun käynnistymisen myötä. Päävalmentajina seurassa ovat olleet Maaret Lehto, Marina Shirshova ja Irina Nikolaeva (o.s. Bolchakova). Valmennuspäällikköinä seurassa ovat toimineet Aleksei Kozlov 2013–2015 ja Hennette Toivanen 2015–2017. == Lähteet == *Kouvolan taitoluistelun nettisivut Luokka:Suomalaiset taitoluisteluseurat Luokka:Kouvolalaiset urheiluseurat Luokka:Vuonna 1995 perustetut urheiluseurat